
Европейският парламент,
–	като взе предвид проекта на решение на Съвета (11951/2025),
–	като взе предвид Устава на Международната група за изследване на каучука[footnoteRef:1], и по-специално член XVI, параграф 3 от него,  [1:  	ОВ L 264, 8.10.2011 г., стр. 14, ELI: http://data.europa.eu/eli/statute/2011/1008/oj. ] 

–	като взе предвид искането за одобрение, представено от Съвета в съответствие с член 207, параграф 4, първа алинея и член 218, параграф 6, втора алинея, буква а), точка v) от Договора за функционирането на Европейския съюз (C10‑0208/2025),
–	като взе предвид член 107, параграфи 1 и 4 и член 117, параграф 7 от своя Правилник за дейността,
–	като взе предвид препоръката на комисията по международна търговия (A10-0186/2025),
1.	дава своето одобрение за оттеглянето на Европейския съюз от Международната група за изследване на каучука (МГИК)
2.	възлага на своя председател да предаде позицията на Парламента съответно на Съвета и на Комисията, както и на правителствата и на парламентите на държавите членки и на секретариата на Международната група за изследване на каучука.

